Euroviziono-Konkurso di Kansono 2020
La 65ma Euroviziono-Konkurso di Kansono (EKK) devis eventar en Rotterdam, Nederlando, pro la vinko da Duncan Laurence en la Konkurso 2019 kun la kansono Arcade. La mifinali devis eventar ye la 12ma e 14ma di mayo 2020, e la finalo  ye la 18ma di mayo 2020. Kinesmafoye ca lando devis aceptar la Konkurso, pos 1958, 1970, 1976 e 1980.

Sed pro la pandemio dil koronaviruso-morbo di 2019 (COVID-19) la Europana Brodkast-Uniono decidis anular la Konkurso. Unesmafoye depos sua kreeso ye 1956 la Euroviziono-Konkurso di Kansono ne eventos.

Organizo

Loko 

Exameninte la kandidateso di plura urbi e loki, la Europana Brodkast-Uniono e la nederlandana brodkasterio NOS decidis ke la Konkurso eventos en la urbo Rotterdam, en la halo Ahoy Rotterdam. Olca povas kontenar 15.818 spektanti, e ja aceptis la Yunala Euroviziono-Konkurso di Kansono 2007.

La hosta urbo ya respektez plura kriterii:

 la Konkursala halo povez acepti adminime 10.000 spektanti;
 la halo esez disponebla dum 5 til 7 semani;
 la urbo havez adminime inter 2.000 e 3.000 hotelochambri disponebla, ideale ante 40 minuti for de la Konkurseyo;
 la halo esez tektoza.

Slogano 
Ye la 24ma di oktobro 2019 la nederlandana brodkasterio NOS anuncis la slogano dil Konkurso: Open Up (Ide: Apertu vi).

Emblemo 
La emblemo di la Konkurso 2020 prezentesis ye la 27ma di novembro 2019. Ol desegnesis cirkle quale la Konkursi preeventinta en Nederlando (1970, 1976 e 1980) ed abstrakte reprezentas la standardi di la 41 partoprenanta landi segun la ordino di lia unesma partopreno en Euroviziono. Koincide, nam Nederlando apertis la unesma Konkurso ye 1956, la kolori dil Nederlandana standardo esas la unesmi videbla en la emblemo.

Partoprenanti e rezulti

Unesma mifinalo

Duesma mifinalo

Finalo 

Muziko